techiaith/cofnodycynulliad_en-cy huggingface dataset:
English: Okay, can you hear me now? Okay. I wanted to ask about the discretionary assistance fund, do you feel that - ? A number of people have made an application for this fund, there's a lot of investment going into the fund now in the draft budget, have you seen evidence of the fund's efficiency in tackling poverty? Has that been evaluated? Has there been any evidence of evaluation of the effectiveness of that fund, who it's reaching, and whether that's helping to reduce levels of poverty and debt?
Welsh: Ocê, ydych chi'n fy nghlywed i nawr? Ocê. Jest yn gofyn am y gronfa cymorth dewisol, ydych chi'n teimlo bod - ? Mae yna lot fawr o bobl wedi gwneud cais am y gronfa, mae yna lot fawr o fuddsoddi yn mynd mewn i'r gronfa nawr yn y gyllideb ddrafft, ydych chi wedi gweld tystiolaeth o'r gronfa a'i heffeithiolrwydd wrth daclo tlodi wedi'u gwerthuso? Oes yna dystiolaeth o fonitro yn digwydd o effeithiolrwydd y gronfa, pwy mae hi'n cyrraedd, ac os yw hynny yn helpu i leihau lefelau o dlodi ac o ddyled?
English: We know that the Welsh Government has some data on who is in receipt of support through that fund. It is the cause of some frustration sometimes that that data isn't available publicly - we have to ask for it - because that would be useful for those working in the sector to work out the latest in terms of who is accessing the fund, and that would give us an opportunity to go back and offer support to those people. If we know that a group of people are finding it difficult to access that support, we could be promoting it in that sense. It would give us an idea, in terms of those working in research in this area, if we see that there's an increase in a specific group in a recent time, that would give us an opportunity to think then about what's happening within that specific group. Certainly, there's more that could be done in terms of sharing that data. It is having a positive impact. We know that if we can avoid people having to borrow money then that is a good thing, and it certainly is a scheme that does help people in that specific context. But where there is a concern, just to reinforce what Luke said, is what is happening next year. We know that the costs that people are facing now aren't going to be coming down, but it would appear that the level of support, through not just the Welsh Government scheme, but those huge schemes at a UK level, it's likely that those will be rolled back. What will people do then? We might see a greater increase in terms of pressure on that payment if people don't receive that longer term funding too.
Welsh: Rydyn ni'n gwybod bod gan Lywodraeth Cymru beth data ar bwy sy'n derbyn cymorth drwy'r gronfa. Mae'n destun bach o rwystredigaeth weithiau fod y data yna ddim ar gael yn gyhoeddus yn aml - mae'n rhaid gofyn amdano fe - achos byddai hwnna jest yn ddefnyddiol i bobl sy'n gweithio yn y sector i weithio mas y diweddaraf am bwy sy'n cael mynediad at y gronfa, a byddai hwnna'n rhoi gobaith i ni efallai i fynd nôl a rhoi cymorth i bobl. Os ydyn ni'n gwybod bod yna grŵp sy'n ei chael hi'n anodd a ddim yn ei derbyn, fe allem ni hybu mwy yn y cyd-destun yna. A hefyd byddai'n rhoi syniad i ni, o ran y bobl sy'n gweithio yn y maes ymchwil, pe baem ni'n gweld bod cynnydd penodol o fewn rhyw grŵp dros gyfnod mwy diweddar, byddai hwnna'n rhoi cyfle i ni wedyn feddwl beth sy'n digwydd o fewn y grŵp yna. Felly, mae'n sicr mwy y gellid ei wneud o ran rhannu'r data yna. Does dim dwywaith ei bod yn cael effaith bositif. Rydyn ni'n gwybod os ydyn ni'n gallu osgoi pobl yn gorfod benthyg arian mae'n beth da, ac mae'n sicr yn gynllun sydd yn helpu pobl yn y cyd-destun yna. Ble mae gofid gennym ni, i atgyfnerthu beth roedd Luke yn ei ddweud, yw beth fydd yn digwydd blwyddyn nesaf. Rydyn ni'n gwybod bod y costau mae pobl yn eu hwynebu nawr ddim yn mynd i fod yn dod lawr, ond mae'n ymddangos bod lefel y cymorth, nid jest cynllun Llywodraeth Cymru, ond y cymorth enfawr ar lefel Brydeinig, mae hwnna'n debygol o gael ei dynnu nôl. Beth mae pobl yn mynd i fod yn gwneud pryd hynny? Gallem ni weld hyd yn oed mwy o gynnydd o ran pwysau ar y taliad yma os yw pobl ddim yn cael y cymorth dros y tymor hirach.
English: Thank you, Chair. I wanted to ask about something we've touched on in this session and during our previous sessions on the previous report on debt, and that's the importance of making it easier for households to apply for support. I wanted to ask how far we are along the road to achieving creating an integrated devolved benefits system. How effective has the Welsh Government been in pressing ahead with this work, in your opinion?
Welsh: Diolch, Gadeirydd. Eisiau gofyn ydw i - mae'n rhywbeth rydym ni wedi cyffwrdd arno yn y sesiwn yma ac yn ystod ein sesiynau blaenorol ar gyfer yr adroddiad blaenorol ar ddyled - am bwysigrwydd ei gwneud hi'n haws i aelwydydd wneud cais am gymorth. Dwi eisiau gofyn pa mor bell ydym ni ar y ffordd i gyflawni creu system fudd-daliadau datganoledig integredig. Pa mor effeithiol y mae Llywodraeth Cymru wedi bwrw ymlaen â'r gwaith yma, yn eich barn chi?
English: Thank you. Unless anybody else wants to come in there, can I just follow up on that? I'm sure, if it would be possible to share that report with us as a committee - .
Welsh: Diolch. Os nad oes rhywun arall yn moyn dod mewn yn fanna, allaf i jest dilyn lan ar hwnna? Dwi'n siŵr, os oes modd rhannu'r adroddiad yna gyda ni fel pwyllgor - .
English: Yes, certainly, we will share that with the committee. We're also currently arranging a date to launch that piece of work; we hope to do something on a joint basis with the cross-party group on poverty too. So, we'll be sharing that information with Members, because I'm sure that will be of interest to many.
Welsh: Ie, yn sicr, byddwn ni'n rhannu hwnna gyda'r pwyllgor. Dŷn ni hefyd wrthi ar y foment yn trefnu dyddiad i lansio'r gwaith yna; dŷn ni'n meddwl o bosib gwneud rhywbeth ar y cyd â'r grŵp trawsbleidiol ar dlodi hefyd. Felly byddwn ni'n rhannu'r wybodaeth yna hefyd ag Aelodau, achos dwi'n siŵr y bydd hwnna o ddiddordeb i nifer.
English: Thank you. In terms of that, if it would be possible for you to tell us, or to write to us, with regard to specific examples of local authorities that have been creative and effective in this respect, I think that would be well received. And also, in terms of that - and I do accept that the research is ongoing - what are the main barriers, do you think, in terms of developing this benefits system, in terms of local authorities and the Welsh Government? You mentioned briefly there, Steffan, about data sharing and IT systems possibly. Could you perhaps give us a little bit more meat on those bones?
Welsh: Diolch. O ran hynny, os oes modd i chi efallai ddweud wrthym ni, neu ysgrifennu atom ni, o ran enghreifftiau penodol o awdurdodau lleol sydd wedi bod yn greadigol ac yn effeithiol yn hyn o beth, byddai hynny'n dderbyniol iawn. Hefyd, o ran hynny - a dwi'n gwerthfawrogi bod y gwaith ymchwil yn digwydd ar hyn o bryd - beth yw'r prif rwystrau, dŷch chi'n ei feddwl, o ran datblygu'r system fudd-daliadau yma, o ran awdurdodau lleol a Llywodraeth Cymru? Fe wnaethoch chi, Steffan, sôn yn fras yn fanna am rannu data ac efallai'r systemau IT. Allwch chi jest roi tipyn bach mwy o gig ar yr asgwrn yna i ni?
English: I wanted to ask a very brief question on the importance of this to StepChange, to Peter. You mentioned in your written evidence about this vicious cycle of people being in debt and the effect of that on their mental health. Do you agree, therefore, that having some kind of integrated system of passporting this would help those people to break that vicious cycle? It's about the importance of having this kind of system, not just in terms of putting money in people's pockets, but also in terms of their well-being and their mental health.
Welsh: Dwi jest eisiau gofyn cwestiwn cyflym ar bwysigrwydd hyn i StepChange, i Peter. Gwnaethoch chi sôn yn eich tystiolaeth ysgrifenedig i ni am y cylch dieflig yma rhwng dyled a phwysau iechyd meddwl ar bobl, felly ydych chi'n cytuno efallai y byddai cael rhyw system integredig o basbortio fel hyn yn helpu hynny, yn helpu'r bobl yna ffoi o'r cylch dieflig yna? Mae'n ymwneud â phwysigrwydd yr effaith o gael system fel hyn, nid yn unig o ran cael arian ym mhocedi pobl, ond o ran eu hiechyd a'u lles meddyliol nhw.
English: Thank you very much. I just had one question; I wanted to focus on what works in other places in terms of people who have problems with energy costs. I'm interested to know, and to hear from all of you, if that's okay, about what you've heard of and what you've seen in terms of examples across the UK or perhaps across the world that work in this area, please. Can I start, perhaps, with Peter, if that's okay, or Steffan? Peter, do you want to go first?
Welsh: Diolch yn fawr iawn. Roedd gen i jest un cwestiwn, i ddweud y gwir, achos roeddwn i eisiau canolbwyntio ar beth sy'n gweithio mewn llefydd eraill ynglŷn â phobl sydd â phroblemau ynglŷn â'u costau ynni nhw. Felly, byddai gen i ddiddordeb glywed gennych chi i gyd, os yw hynny'n iawn, am beth rydych chi wedi'i glywed, neu wedi'i weld, am yr enghreifftiau dros Brydain neu dros y byd sy'n gweithio yn y maes yma, os gwelwch yn dda. Gaf i ddechrau efo Peter, os yw hynny'n iawn, neu Steffan? Peter, wyt ti eisiau mynd yn gyntaf?
English: Thank you very much, and you've just reminded me about the importance of prepayment meters also. We've heard from you, Peter, with regard to that. But would it be possible for Luke or Steffan to talk a bit on that, on prepayment meters and this whole area? Thank you very much. Steffan, do you want to go first?
Welsh: Diolch yn fawr iawn, ac rydych wedi fy atgoffa i am bwysigrwydd prepayment meters hefyd. Rydyn ni wedi clywed gennyt ti, Peter, ynglŷn â hynny. Ond ydy o'n bosib i Luke a Steffan, os ydych chi'n gallu jest siarad hefyd am prepayment meters, ynglŷn â'r holl faes yma? Diolch yn fawr iawn. Steffan, wyt ti eisiau mynd yn gyntaf?
English: Thank you, Chair. That's a real shock, isn't it, to hear that. I'm not sure what to say about that, to be honest. I don't have any questions - . I have many more questions, but I know that we don't have time to run on, so I will wait until the end, if there's time. Thank you.
Welsh: Diolch, Cadeirydd. Mae hynny'n sioc mawr, onid yw, clywed am hynny. Dwi ddim yn gwybod beth i'w ddweud, i ddweud y gwir. Does gen i ddim cwestiynau - . Mae gen i lawer o gwestiynau, ond dwi'n gwybod bod yr amser yn rhedeg ymlaen, felly gwnaf i aros tan y diwedd, os oes yna amser. Diolch yn fawr iawn.
English: I just wanted to follow up on that point, really, about motivating those local authorities that are reluctant to change. You mentioned one possible reason for that. Dr Victoria Winckler from the Bevan Foundation told the Finance Committee that she felt that having a charter wasn't going to be strong enough to create that change - a charter on devolved benefits. So, would something like giving this a rights foundation give local authorities that motivation? Or to put it on a statutory basis, would that help with that change, do you think?
Welsh: Jest eisiau dilyn lan ar y pwynt yna, a dweud y gwir, o ran ysgogi'r awdurdodau lleol sydd yn amharod i newid. Rŷch chi wedi awgrymu yn fanna efallai un rheswm am hynny. Mi wnaeth Dr Victoria Winckler o'r Sefydliad Bevan ddweud wrth y Pwyllgor Cyllid ei bod hi'n teimlo bod cael siarter ddim yn mynd i fod yn rhywbeth digon cryf o ran ysgogi'r newid yma - siarter ar fudd-daliadau datganoledig. Felly, a fyddai rhywbeth fel rhoi sail hawliau i hyn yn ysgogi'r awdurdodau lleol yna? Neu rhoi hwnna ar sail statudol, a fyddai hynny yn helpu'r newid, ŷch chi'n teimlo?
English: I think that both things would make a difference. If we hear from local authorities that they say, 'Well, we weren't sure whether we had a right to this or not,' then the Welsh Government would just send an instruction to say, 'Well, listen, you have a right to do that,' that could reduce the number of individual cases that we hear about, in terms of what is going on. But in the longer term, what would make more sense, I think, would be to put these things on a statutory footing, because it's clear then where we stand. There's no question of whether we have a right to do something or not. So, that would possibly help those who are in that position. Because as mentioned, we've heard about these 11 who are doing this positive work in this field; if everybody was doing positive work, then we could be less concerned about the situation, but if we see these things happening time and time again, then I think it does raise that question and we would need to look at the statutory footing.
Welsh: Dwi'n credu byddai'r ddau yn gwneud gwahaniaeth. Os ŷn ni'n clywed wrth awdurdodau lleol eu bod nhw'n dweud, 'Doeddem ni ddim cweit yn siŵr a oes hawl gennym ni i wneud hyn neu beidio,' yna byddai Llywodraeth Cymru jest yn danfon darn allan a dweud, 'Gwrandewch, mae hawl gennych chi i wneud hyn,' byddai hwnna o bosib yn helpu lleihau o ran yr achos unigol, o ran beth sy'n mynd ymlaen. Ond yn amlwg, yn y tymor hir, beth fyddai'n gwneud mwy o synnwyr, dwi'n credu, yw rhoi'r pethau yma ar sail statudol, achos wedyn mae'n amlwg ble ŷn ni'n sefyll. Does dim cwestiynu wedyn amdano, 'Oes hawl gennym ni neu beidio?' So, byddai hwnna o bosib yn helpu'r rhai hynny. Achos fel ŷn ni wedi sôn, rŷn ni wedi clywed am yr 11 yma sydd yn gwneud gwaith positif; pe bai pawb yn gwneud gwaith positif, wedyn gallem ni fod yn poeni llai amdano fe, ond os ŷn ni'n gweld y pethau yma'n digwydd dro ar ôl tro, yna dwi'n credu ei fod e yn codi'r cwestiwn a byddai angen edrych ar bethau statudol.
English: Welcome, everyone, good afternoon to you all.
Welsh: Croeso, bawb, prynhawn da i chi i gyd.
English: Good afternoon and welcome to this afternoon's Plenary meeting. As we begin this afternoon, we are all painfully aware of the sudden loss suffered by the First Minister over the weekend, and, on behalf of us all, I wish to extend our condolences to him and his family.
Welsh: Prynhawn da a chroeso i'r cyfarfod y prynhawn yma. Wrth i ni gychwyn y prynhawn yma, rydyn ni i gyd yn boenus ymwybodol am golled sydyn y Prif Weinidog dros y penwythnos, ac, ar ein rhan ni i gyd, rydw i'n cydymdeimlo gyda fe a'i deulu.
English: It's little understood by people outside this Chamber, but often what pains one of us can pain all of us. In this case, what pains the First Minister has touched many people throughout Wales. When the news broke on Saturday, the first asking for her condolences to be passed on to the First Minister, messaging me, was a nurse in Bronglais. Mark and his family are in our hearts and prayers this afternoon. Many will have known Clare well. We will rise now to remember Clare, and in love and support for our First Minister and his family.
Welsh: Anaml y mae pobl y tu allan i'r Siambr hon yn sylweddoli y gall yr hyn sy'n achosi poen i un ohonom, achosi poen i bob un ohonom. Yn yr achos hwn, mae'r hyn sy'n achosi poen i'r Prif Weinidog wedi cyffwrdd â llawer o bobl ledled Cymru. Pan dorrodd y newyddion ddydd Sadwrn, y person cyntaf i ofyn i mi estyn ei chydymdeimlad i'r Prif Weinidog, drwy anfon neges ataf, oedd nyrs ym Mronglais. Mae Mark a'i deulu yn ein calonnau a'n gweddïau y prynhawn yma. Bydd llawer wedi adnabod Clare yn dda. Fe godwn ni nawr i gofio am Clare, ac mewn cariad a chefnogaeth i'n Prif Weinidog a'i deulu.
English: Diolch. The Trefnydd will be answering questions on behalf of the First Minister this afternoon, and I ask the Trefnydd to say a few words.
Welsh: Diolch. Y Trefnydd fydd yn ateb cwestiynau ar ran y Prif Weinidog y prynhawn yma, ac rwy'n gofyn i'r Trefnydd ddweud ychydig eiriau.
English: Diolch, Llywydd. Thank you all for that moment of reflection in memory of Clare Drakeford and in recognition of her life. I know the thoughts of everyone in the Senedd, and across Wales, are with our First Minister and his family at this very sad time, which I know he will greatly appreciate.
Welsh: Diolch, Llywydd. Diolch i chi i gyd am y foment yna o fyfyrdod er cof am Clare Drakeford ac i gydnabod ei bywyd. Rwy'n gwybod bod meddyliau pawb yn y Senedd, ac ar draws Cymru, gyda'n Prif Weinidog a'i deulu ar yr adeg drist iawn hon, ac rwy'n gwybod y bydd yn gwerthfawrogi hyn yn fawr.
English: Only united action from all sections of society can end abuse and ensure that everyone in Wales can truly live fear free. Our national VAWDASV strategy sets out our aims, and the Minister for Social Justice will continue to work closely with all Cabinet colleagues to ensure it is delivered.
Welsh: Dim ond gweithredu unedig o bob rhan o gymdeithas all ddod â chamdriniaeth i ben a sicrhau bod pawb yng Nghymru wir yn gallu byw heb ofn. Mae ein strategaeth genedlaethol trais yn erbyn menywod, cam-drin domestig a thrais rhywiol, VAWDASV, yn nodi ein nodau, a bydd y Gweinidog Cyfiawnder Cymdeithasol yn parhau i weithio'n agos gyda holl gyd-Weinidogion y Cabinet i sicrhau ei bod yn cael ei chyflawni.
English: Diolch, Trefnydd. The violence against women, domestic abuse and sexual violence strategy is, to me, one of the most important pieces of work the Welsh Government has announced this term, especially for my communities in Rhondda. Shockingly, the number of incidents of domestic violence and abuse reported to South Wales Police in Rhondda is, more often than not, double that of Cynon, Taf and Merthyr combined. We also know that these figures increase on the days of rugby internationals. With the start of the six nations, I'm campaigning, in February, with partners, to raise awareness of what local and national support is available to victims and perpetrators. I know that the support is available thanks to the strategy, but we need people to be accessing it. Trefnydd, since the strategy's announcement, what work has been done to ensure people know where and how they can access support? And are we still able to fund services fully during the current financial climate?
Welsh: Diolch, Trefnydd. Mae'r strategaeth trais yn erbyn menywod, cam-drin domestig a thrais rhywiol, i mi, yn un o'r darnau pwysicaf o waith mae Llywodraeth Cymru wedi'i gyhoeddi'r tymor hwn, yn enwedig i fy nghymunedau yn y Rhondda. Yn syfrdanol, mae nifer y digwyddiadau o drais a cham-drin domestig sydd yn cael eu hadrodd i Heddlu De Cymru yn Rhondda, yn amlach na pheidio, ddwywaith cymaint â'r nifer ar gyfer Cynon, Taf a Merthyr gyda'i gilydd. Gwyddom hefyd fod y ffigurau hyn yn cynyddu ar ddyddiau gemau rygbi rhyngwladol. Ar ddechrau gemau'r chwe gwlad, rwyf yn ymgyrchu, ym mis Chwefror, gyda phartneriaid, i godi ymwybyddiaeth o'r gefnogaeth leol a chenedlaethol sydd ar gael i ddioddefwyr a chyflawnwyr. Rwy'n gwybod bod y gefnogaeth ar gael diolch i'r strategaeth, ond mae angen i bobl fod yn manteisio arni. Trefnydd, ers cyhoeddi'r strategaeth, pa waith sydd wedi'i wneud i sicrhau bod pobl yn gwybod ble a sut y gallan nhw gael y gefnogaeth hon? Ac ydyn ni'n dal i allu ariannu gwasanaethau yn llawn yn ystod yr hinsawdd ariannol bresennol?
English: Minister, in a written statement dated 19 January on women's safety in public places in Wales, the Minister for Social Justice referred to the Welsh Government's violence against women, domestic abuse and sexual violence national strategy. The Minister said that the strategy will be delivered through a collaborative '"blueprint approach" alongside a group of key partner organisations including the police and specialist sector.' One of these blueprint work streams is street harassment and safety in public places, providing a focus and expertise for an innovative approach to these issues. Currently in Newport - an area that I represent in South Wales East - every other LED light in the city gets turned off from midnight until 6 a.m. in the morning. However, Newport's Labour council is considering switching off all 19,000 lights, except at 'safety-critical sites', overnight, in a bid to cut costs. Furthermore, since late 2019, street lights across Caerphilly county borough have been switched off each night between midnight and 5.30 a.m. So, do you agree with me, Minister, that turning off street lights at night is in direct conflict with the aims of your Government's strategy to help women and girls feel safe on our streets? And will you take up this matter with the local authorities concerned, going forward? Thank you.
Welsh: Gweinidog, mewn datganiad ysgrifenedig dyddiedig 19 Ionawr ar ddiogelwch menywod mewn mannau cyhoeddus yng Nghymru, cyfeiriodd y Gweinidog Cyfiawnder Cymdeithasol at strategaeth genedlaethol trais yn erbyn menywod, cam-drin domestig a thrais rhywiol, Llywodraeth Cymru. Dywedodd y Gweinidog y bydd y strategaeth yn cael ei chyflawni drwy '"ddull glasbrint" ar y cyd, ochr yn ochr â grŵp o sefydliadau partner allweddol, gan gynnwys yr heddlu a'r sector arbenigol.' Un o'r ffrydiau gwaith glasbrint yw aflonyddu ar y stryd a diogelwch mewn mannau cyhoeddus, gan ddarparu pwyslais ac arbenigedd ar gyfer dull arloesol o ymdrin â'r materion hyn. Ar hyn o bryd yng Nghasnewydd - ardal rwy'n ei chynrychioli yn Nwyrain De Cymru - mae pob yn ail olau LED yn y ddinas yn cael ei ddiffodd o hanner nos tan 6 y bore. Ond mae cyngor Llafur Casnewydd yn ystyried diffodd y 19,000 o oleuadau, ac eithrio mewn 'safleoedd allweddol o ran diogelwch', dros nos, mewn ymgais i dorri costau. Ar ben hynny, ers diwedd 2019, mae goleuadau stryd ar draws Bwrdeistref Sirol Caerffili wedi eu diffodd bob nos rhwng hanner nos a 5.30 y bore. Felly, ydych chi'n cytuno â mi, Gweinidog, bod diffodd goleuadau stryd yn y nos yn gwrthdaro'n uniongyrchol â nodau strategaeth eich Llywodraeth i helpu menywod a merched i deimlo'n ddiogel ar ein strydoedd? Ac a fyddwch chi'n codi'r mater hwn gyda'r awdurdodau lleol dan sylw, wrth symud ymlaen? Diolch.
English: Thank you. Well, I think we have to recognise the very difficult position that our local authorities are in, in trying to save money, even with the budgets that we've been able to give them from Welsh Government. But, as you say, the Minister for Social Justice did make a statement, following a request - I think it was from Delyth Jewell - in the business statement, because the Minister for Social Justice absolutely recognises that it's really important how women and children - well, everybody - feel safe, particularly on our streets. You mentioned the blueprint, and that works very closely not just with our partners here in Wales, but also non-devolved organisations. As part of that structure, the Minister for Social Justice chairs the national partnership board, with Dafydd Llywelyn, who's the lead police and crime commissioner here in Wales. It's something that I'm sure the board will look at, to see what support they can give local authorities, but, as I say, we do have to recognise the position of our local authorities from a financial position.
Welsh: Diolch. Wel, rwy'n credu bod yn rhaid i ni gydnabod y sefyllfa anodd iawn y mae ein hawdurdodau lleol ynddi, wrth geisio arbed arian, hyd yn oed gyda'r cyllidebau rydyn ni wedi gallu eu rhoi iddyn nhw gan Lywodraeth Cymru. Ond, fel y dywedwch, gwnaeth y Gweinidog Cyfiawnder Cymdeithasol ddatganiad, yn dilyn cais - rwy'n credu ei fod gan Delyth Jewell - yn y datganiad busnes, oherwydd mae'r Gweinidog Cyfiawnder Cymdeithasol yn cydnabod yn llwyr ei bod yn bwysig iawn sut mae menywod a phlant - wel, pawb - yn teimlo'n ddiogel, yn enwedig ar ein strydoedd. Fe wnaethoch chi sôn am y glasbrint, ac mae hynny'n gweithio'n agos iawn nid yn unig gyda'n partneriaid yma yng Nghymru, ond hefyd gyda sefydliadau heb eu datganoli. Fel rhan o'r strwythur hwnnw, y Gweinidog Cyfiawnder Cymdeithasol sy'n cadeirio'r bwrdd partneriaeth cenedlaethol, gyda Dafydd Llywelyn, sef y prif gomisiynydd heddlu a throseddu yma yng Nghymru. Mae'n rhywbeth rwy'n siŵr y bydd y bwrdd yn edrych arno, i weld pa gefnogaeth y gallan nhw ei rhoi i awdurdodau lleol, ond, fel rwy'n dweud, mae'n rhaid i ni gydnabod sefyllfa ein hawdurdodau lleol o safbwynt ariannol.